U-I-351/02
Natisni
Opravilna št.:
U-I-351/02
Datum odločitve:
14. 11. 2002
Objavljeno:
OdlUS XI, 234
ECLI:
ECLI:SI:USRS:2002:U.I.351.02
Akt:
Statut Madžarske samouprave Občine Lendava

Obrazec podpore kandidatu za člana občinske madžarske samoupravne narodne skupnosti
Izrek:
Pobuda za začetek postopka za oceno zakonitosti Statuta Madžarske samouprave Občine Lendava in Obrazca podpore kandidatu za člana občinske madžarske samoupravne narodne skupnosti se zavrže.
Evidenčni stavek:
Ustavno sodišče zavrže pobudo, če pobudnik ne pojasni, kako posega morebitna nezakonitost izpodbijanih splošnih aktov v njegove pravice, pravne interese ali v pravni položaj in ali bi se njegov pravni položaj z morebitno zanj ugodno odločbo kaj spremenilo oz. izboljšalo.
Geslo:
Izkazani pravni interes pobudnika kot procesni pogoj za vložitev pobude.
Pravna podlaga:
Zakon o Ustavnem sodišču (ZUstS), 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Miklos Tomka, Lendava
Datum vloge:
10. 10. 2002
Vrsta odločitve:
sklep
Vrsta rešitve:
zavrženje
Dokument:
US21821
Dokument v PDF obliki:
U-I-351-02.pdf
115 KB
Prenesite datoteko
U-I-351/02-8
14. 11. 2002
SKLEP
Ustavno sodišče je v postopku za preizkus pobude dr. Miklosa Tomke iz Lendave na seji dne 14. novembra 2002
sklenilo:
Pobuda za začetek postopka za oceno zakonitosti Statuta Madžarske samouprave Občine Lendava in Obrazca podpore kandidatu za člana občinske madžarske samoupravne narodne skupnosti se zavrže.
Obrazložitev
A.
1. Pobudnik izpodbija določbe v izreku sklepa navedenih splošnih aktov, ki se nanašajo na ime madžarske samoupravne narodne skupnosti v Občini Lendava. Meni, da so v neskladju z Ustavo in Zakonom o samoupravnih narodnih skupnostih (Uradni list RS, št. 94/65 - ZSNS). Madžarska samouprava Občine Lendava je v odgovoru na pobudo navedla, da so navedbe neutemeljene.
B.
2. Pobudo za začetek postopka za oceno ustavnosti in zakonitosti lahko da vsak, če izkaže svoj pravni interes (prvi odstavek 24. člena Zakona o Ustavnem sodišču, Uradni list RS, št. 15/94 - v nadaljevanju ZUstS). Po drugem odstavku navedenega člena ZUstS je pravni interes podan, če predpis ali splošni akt za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v pravni položaj. Pravni interes mora biti po ustaljeni praksi Ustavnega sodišča neposreden in konkreten. Splošen in abstrakten pravni interes, ki bi ga imel kdorkoli, ne zadošča. Predpis mora neposredno posegati v lastne pravice, pravne interese oziroma pravni položaj, ugoditev predlogu pa mora privesti do spremembe njegovega pravnega položaja (tako Ustavno sodišče že v sklepu št. U-I-423/99 z dne 4. 2. 1999, OdlUS VIII, 25 in sklepu št. U-I- 165/99 z dne 25. 11. 1999, OdlUS VIII, 269).
3. Pobudnik utemeljuje svoj pravni interes samo z navedbo, da je pripadnik madžarske narodne skupnosti s prebivališčem v Lendavi. Kako posega morebitna nezakonitost izpodbijanih splošnih aktov v njegove pravice, pravne interese ali v pravni položaj, in ali bi se njegov pravni položaj z morebitno zanj ugodno odločbo kaj spremenil (izboljšal), ne pojasni. Zato je bilo treba pobudo zavreči.
C.
4. Ustavno sodišče je sprejelo ta sklep na podlagi 25. člena ZUstS in prve alineje 52. člena Poslovnika Ustavnega sodišča Republike Slovenije (Uradni list RS, št. 49/98 in 30/02) v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo z osmimi glasovi proti enemu. Proti je glasoval sodnik Čebulj.
Predsednica
dr. Dragica Wedam Lukić